|  |
| --- |
| Gintautas Piešina |
| Pilnas vardas | Gintautas Piešina |
| Šalis | Lietuvos vėliava Lietuva |
| Gimė | 1952 m. balandžio 8 d.Šiauliai |
| Mirė | 2014 m. balandžio 25 d. (62 metai)Vilnius |
| Titulas | Tarptautinis meistras (1988) |
| FIDE reitingas | 2415 (1991 m. liepa) |
| Aukščiausias reitingas | 2430 (1988 m. sausis) |

**Gintautas Piešina** (1952 m. balandžio 8 d. Šiauliuose – 2014 metų balandžio 25 d. Vilniuje) – Lietuvos šachmatininkas, tarptautinis meistras (1988 m.), daugkartinis Lietuvos šachmatų čempionas.

Biografija
----------

Nors Gintautas Piešina gimė Šiauliuose, neilgai trukus, jo tėvai persikėlė gyventi į Vilnių, kur jis visą gyvenimą ir gyveno. Savo sportinį kelią pradėjo Vilniaus šachmatų ir šaškių sporto mokykloje. 1988 m. tapo tarptautiniu šachmatų meistru. 

### Lietuvos asmeninis čempionatas

Pirmą kartą G. Piešina Lietuvos šachmatų čempionate dalyvavo 1969 m. būdamas 17-kos metų. Iš viso žaidė net 32-juose Lietuvos čempionatuose. 
Čempionu tapo 1972, 1974, 1978, 1984 ir 1988 metais. Sidabrą iškovojo tris kartus: 1981, 1987 ir 1995 m.; bronzą - 1994 m. 

XX amžiaus 8-as ir 9-as dešimtmečiai Gintautui Piešinai buvo sėkmingiausi, kai jis, kartu su A.Butnoriumi tarpusavyje varžydamiesi dėl čempiono titulo, dominavo Lietuvos šachmatų scenoje.

### Komandinės varžybos

Atstovaudamas Vilnių bei Lietuvą, Gintautas Piešina nemažai žaidė komandinėse šachmatų varžybose; dažnai pirmoje lentoje.

#### Lietuvos komandinės varžybos

Tris komandinius aukso medalius pelnė, žaisdamas už Vilniaus rinktinę Lietuvos komandiniuose čempionatuose: 1970 - prie 5-os, 1972 m. bei 1975 m. prie 1-os lentos.

Dar tris kartus, atstovaudamas Vilnių, kovojo Lietuvos spartakiadose: 1978 m. prie pirmos lentos, 1982 m. - prie trečios iškovojo komandinius aukso medalius, o 1974 metais, žaisdamas prie 2-os lentos, pelnė komandinį sidabro medalį.

#### SSRS komandinės varžybos

G. Piešina būdavo kviečiamas į Lietuvos rinktinės sudėtį, kuri dalyvaudavo SSRS spartakiadose ir komandiniuose čempionatuose. 1975 m. ir 1985 m. už rinktinę žaidė prie 3-ios, o 1979 m. 1-os lentos.

Geriausiai žaidė 1985 m. kai kartu su Rusijos didmeistriu Sergeju Dolmatovu, surinkę po 6 tšk. iš 7 galimų, geriausiai pasirodė prie 3-ios lentos. Abiem buvo pripažinta 1-oji vieta ir už individualų žaidimą įteiktas aukso medalis.

#### Šachmatų olimpiados

1994 m. jis atstovavo nepriklausomos Lietuvos rinktinei Maskvoje vykusioje Šachmatų olimpiadoje.

#### Europos klubinių šachmatų komandų taurė

1996 spalio 11-13 d. Olomouce, atstovaudamas Vilniaus šachmatų sporto mokyklą prie 2-os lentos, žaidė 12-ose Europos vyrų šachmatų klubinių komandų taurės varžybose, kuriose pasirodė sėkmingai (1,5 tšk. iš 2).

#### Lenkijos komandinis šachmatų čempionatas

1991 m. rugsėjo 20 -28 d. Mikolaikose žaidė 47-me Lenkijos komandiniame šachmatų čempionate už Silezijos Grifuvo miesto komandą "Hetman Gryfów Śląski (HTGS)" prie 4-os lentos (5 tšk. iš 8).

### Kiti turnyrai

G.Piešina dalyvavo septyniuose Pabaltijo čempionatuose ir dviejuose: 1977 m. Gomelyje (10,5 tšk. iš 15) ir 1988 m. spalio 18-30 d. Panevėžyje (8 tšk. iš 11) iškovojo pirmąją vietą.

Šaltiniai
---------

1. ↑  „Gintautas Piešina" (anglų). Nuoroda tikrinta 2020 m. gruodžio 10 d..
2. ↑  „Vilniaus m. šachmatų ir šaškių sporto mokykla. Apie mus" (anglų). Nuoroda tikrinta 2020 m. gruodžio 14 d..
3. ↑  A. Bertašius Lietuvos sporto žinynas. Vilnius: Lietuvos sporto informacijos centras, 2002 m. T.7. P.202-203.
4. ↑   A. Bertašius Lietuvos sporto žinynas. Vilnius: Lietuvos sporto informacijos centras, 2003 m. T.9. P.201.
5. ↑   A. Bertašius Lietuvos sporto žinynas. Vilnius: Lietuvos sporto informacijos centras, 2003 m. T.10. P.218.
6. ↑  Bertašius A. Lietuvos sporto žinynas. Vilnius: Lietuvos sporto informacijos centras, 2002 m. T.8. P.219.
7. ↑  „Gintautas Piešina. SSRS komandinis šachmatų čempionatas" (anglų). Nuoroda tikrinta 2020 m. gruodžio 13 d..
8. ↑  „17-as SSRS komandinis šachmatų čempionatas: Volgogradas, 1985. Geriausi lentų rezultatai" (anglų). Nuoroda tikrinta 2020 m. gruodžio 13 d..
9. ↑  „31-oji šachmatų olimpiada. Lietuva: 1996" (anglų). Nuoroda tikrinta 2020 m. gruodžio 13 d..
10. ↑  „12-os Europos šachmatų klubinių komandų taurės varžybos: 1996" (anglų). Nuoroda tikrinta 2020 m. gruodžio 13 d..
11. ↑  „47-as Lenkijos komandinis šachmatų čempionatas: Mikołajki 1991. Hetman Gryfów Śląski (HTGS)" (anglų). Nuoroda tikrinta 2020 m. gruodžio 13 d..
12. ↑  „Baltijos respublikų čempionatas - Gomelis, 1977" (anglų). Suarchyvuota iš originalo 2017-12-28. Nuoroda tikrinta 2020 m. gruodžio 14 d..`{{cite web}}`: CS1 priežiūra: netinkamas URL (link)
13. ↑  „Baltijos respublikų čempionatas - Panevėžys, 1988" (anglų). Suarchyvuota iš originalo 2012-08-30. Nuoroda tikrinta 2020 m. gruodžio 14 d..`{{cite web}}`: CS1 priežiūra: netinkamas URL (link)
14. ↑   A. Bertašius. Lietuvos sporto žinynas. Vilnius: Lietuvos sporto informacijos centras, 2002 m. T.7-11.

Išorinės nuorodos
-----------------

* Rezultatai
* Gintauto Piešinos dalyvautos varžybos
* In memoriam Gintautas Piešina

|  |  |  |  |  |
| --- | --- | --- | --- | --- |
| 

| Ž • A • RLietuvos šachmatų čempionai |
| --- |
|  |
| Lietuvos atvirasis šachmatų čempionatas | 
Leonardas Abramavičius · Algimantas Butnorius · Ratmiras Cholmovas · Antanas Algimantas Česnauskis · Viktorija Čmilytė · Virginijus Dambrauskas · Virginijus Grabliauskas · Antanas Gustaitis · Aloyzas Kveinys · Tomas Laurušas  · Aleksandras Machtas · Vidmantas Mališauskas · Vladas Mikėnas · Gintautas Piešina · Eduardas Rozentalis · Vytautas Šlapikas · Šarūnas Šulskis · Levas Ševeliovas · Isakas Vistaneckis· Antanas Zapolskis |

 |